Koridor Kereta api berkelajuan tinggi Mumbai–Ahmedabad

Koridor Kereta api berkelajuan tinggi Mumbai–Ahmedabad ( Mumbai–Ahmedabad HSR ) ialah sebuah laluan kereta api berkelajuan tinggi yang sedang dalam pembinaan, yang akan menghubungkan Mumbai, Maharashtra,pusat kewangan India, dengan Ahmedabad, bandar terbesar di negeri Gujarat . Apabila siap, ia akan menjadi laluan kereta api berkelajuan tinggi pertama di India, dengan kelajuan reka bentuk 350 km/j (215 mph), dan projek ini akan merangkumi sebuah jejambat sepanjang 353 km-long (219 bt), yang akan menjadi jambatan terpanjang di dunia . Laluan ini dibangunkan oleh Perbadanan Rel Berkelajuan Tinggi Kebangsaan Berhad (NHSRC), sebuah subsidari milik penuh Indian Railways, Kementerian Keretapi dan Kerajaan India . Laluan ini akan menggunakan teknologi Shinkansen dari Jepun, termasuk stok gerabak, sistem isyarat dan piawaian reka bentuk , dengan pemindahan teknologi untuk menyokong program Make in India . Sehingga tahun 2025,satu bahagian awal antara Surat dan Vapi di Gujarat dirancang untuk mula operasi pada 15 Ogos 2027, manakal keseluruhan laluan dijangka dibuka sepenuhnya menjelang Disember 2029. Sejarah Konsepsi Koridor Mumbai–Ahmedabad, bersama-sama dengan lima koridor kereta api berkelajuan tinggi yang lain, telah diperkenalkan semula untuk kajian kebolehlaksanaan dalam Bajet Rel 2009–2010. P Kelajuan tertinggi yang dijangkakan untuk koridor tersebut ditetapkan sehingga 350 km/j (220 mph) . Stesen-stesen yang dicadangkan termasuk Lonavala di bahagian Mumbai – Pune, dan Surat, Bharuch, dan Vadodara di bahagian Mumbai – Ahmedabad.. India dan Jepun telah menandatangani MoU untuk menjalankan kajian kebolehlaksanaan bersama laluan Mumbai-Ahmedabad di New Delhi pada September 2013. Ini adalah selaras dengan Kenyataan Bersama antara Perdana Menteri India ketika itu, Manmohan Singh, dan Perdana Menteri Jepun, Shinzō Abe, pada 29 Mei 2013, yang memperuntukkan bahawa kedua-dua pihak akan membiayai bersama kajian kebolehlaksanaan bersama laluan tersebut. Objektif kajian bersama ini adalah untuk menyediakan laporan kebolehlaksanaan sistem dengan kelajuan 300 hingga 350 km/j (190 hingga 220 mph) . Kos kajian (¥500 juta) ditanggung sama rata oleh India dan Jepun. Kajian ini dijadualkan siap dalam tempoh 18 bulan dari permulaannya, iaitu menjelang Julai 2015. Kajian ini menjalankan ramalan trafik dan tinjauan penjajaran serta menjalankan kajian perbandingan teknologi dan sistem kereta api berkelajuan tinggi . Reka Bentuk Reka bentuk jambatan, jejambat dan terowong bagi projek ini telah disediakan oleh jurutera dari Delhi, Mumbai dan Jepun. Koridor ini sepanjang 508.09 km (315.71 batu) dan merentasi negeri Maharashtra dan Gujarat serta Wilayah Kesatuan Dadra dan Nagar Haveli. Laluan ini terdiri daripada 460.3 km (286.0 batu) jejambat (90.6% daripada keseluruhan laluan), 25.87 km (16.07 batu) terowong (5.1%), 12.9 km (8.0 batu) kerja potong dan tambak (2.5%) serta 9.22 km (5.73 batu) jambatan (1.22 km. Sebuah terowong sepanjang 21 km (13 batu) akan menghubungkan Thane dan Virar, dengan 7 km (4.3 batu) daripadanya berada di bawah laut. Terowong bawah laut ini dipilih bagi mengelakkan kerosakan kepada kawasan tumbuhan tebal di kawasan tersebut. Koridor ini akan bermula di stesen bawah tanah di Bandra-Kurla Complex di Mumbai, sebelum bergerak sejauh 21 km bawah tanah dan kemudian muncul ke permukaan di Thane. Pembinaan NHSRC telah membahagikan kerja pembinaan awam bagi projek Kereta Api Berkelajuan Tinggi Mumbai–Ahmedabad sepanjang 508 km kepada 8 pakej seperti berikut:: Infrastruktur dan operasi Kndian Railways bercadang untuk mengendalikan dua jenis perkhidmatan di laluan ini. Perkhidmatan “Rapid Train” atau ekspres hanya berhenti di dua stesen, iaitu Surat dan Vadodara, manakala satu lagi perkhidmatan yang lebih perlahan akan berhenti di semua stesen. Rapid Train” dijangka menamatkan perjalanan dalam 2 jam 7 minit, manakala perkhidmatan yang lebih perlahan mengambil masa sekitar 2 jam 58 minit. Secara keseluruhan, sebanyak 70 perjalanan harian akan dikendalikan di laluan ini, iaitu 35 perjalanan bagi setiap arah, dengan 3 perkhidmatan setiap jam pada waktu puncak dan 2 perkhidmatan setiap jam pada waktu luar puncak. Kereta api akan beroperasi antara 6:00 pagi dan tengah malam. Pada masa ini, perjalanan kereta api dari Mumbai ke Ahmedabad mengambil masa 7 jam. Stesen-stesen Laluan ini akan mempunyai 12 stesen. Stesen-stesen di Mumbai, Thane, Virar, Boisar, Vapi, Bilimora, Surat, Bharuch, Vadodara, Anand / Nadiad ( daerah Kheda ), Ahmedabad dan Sabarmati . Sambungan HSR Delhi–Ahmedabad Koridor Kereta Api Berkelajuan Tinggi Delhi-Ahmedabad (DAHSR) dan Koridor Rel Berkelajuan Tinggi Mumbai-Ahmedabad (MAHSR) akan bersama-sama membentuk Koridor Rel Berkelajuan Tinggi Delhi-Mumbai (DMHSR) . Lihat juga Rujukan Pautan luaran Kajian Awal . Diarkibkan 3 Mac 2016 di Wayback Machine . Projek kereta api laju pertama India dilancarkan, oleh PM yang dihormati Narendra Modi menggelarnya sebagai impian besar India Baharu OpenStreetMap dengan laluan koridor kereta api berkelajuan tinggi Mumbai–Ahmedabad ; Pautan kekal